****

|  |  |
| --- | --- |
| Αρ. Πρωτ. 623 | Αθήνα 9/9/2025 ΠροςΤους Συλλόγους Εκπαιδευτικών Π.Ε.  |

**Αποστολή γνωμοδοτικού σημειώματος για το ρόλο του συλλόγου διδασκόντων στο πλαίσιο της εσωτερικής και εξωτερικής αξιολόγησης**

Με αφορμή τις ενέργειες του Διευθυντή Εκπαίδευσης Δ΄ Αθήνας ενάντια σε συλλογικές αποφάσεις Συλλόγων Διδασκόντων σχετικά με την εσωτερική και εξωτερική αξιολόγηση, καθώς και την απόφασή του να προβεί σε διοικητικό έλεγχο και «ακύρωση», μετά από δειγματοληπτικούς ελέγχους, αποφάσεων που αξιοποιούν τα συλλογικά κείμενα και τις δράσεις της Δ.Ο.Ε., το Δ.Σ. της Ομοσπονδίας ζήτησε γνωμοδότηση από τη νομική της σύμβουλο.

Το γνωμοδοτικό σημείωμα είναι απολύτως σαφές:

* Ο Σύλλογος Διδασκόντων έχει την αποκλειστική ευθύνη για το περιεχόμενο των αποφάσεών του.
* Δεν υφίσταται καμία δυνατότητα παρέμβασης ή ακύρωσης εκ μέρους διοικητικών οργάνων, στο πλαίσιο της συνταγματικά κατοχυρωμένης ελευθερίας βούλησης και διατύπωσης επιστημονικών – παιδαγωγικών θέσεων.

**Με βάση τα παραπάνω, το Δ.Σ. της ΔΟΕ:**

* Καλεί όλους τους εκπαιδευτικούς, μέσα από τους Συλλόγους Διδασκόντων, να παραμείνουν συσπειρωμένοι στις αποφάσεις της Ομοσπονδίας.
* Να αξιοποιήσουν ακόμα πιο μαζικά τα κείμενα της Δ.Ο.Ε. ως εργαλείο ενάντια στην κατηγοριοποίηση των σχολείων.
* Να διαδώσουν τις συλλογικές δράσεις της Ομοσπονδίας σε όλα τα σχολεία.
* Να καταγγέλλουν άμεσα στο Δ.Σ. της Δ.Ο.Ε. και στους τοπικούς Σ.Ε.Π.Ε. κάθε απόπειρα εκφοβισμού και καταστρατήγησης των συλλογικών αποφάσεων.

Η συλλογική στάση και η ενότητα του κλάδου αποτελούν την πιο ισχυρή απάντηση σε κάθε προσπάθεια αυταρχισμού και υπονόμευσης του παιδαγωγικού μας ρόλου.

